en da en sv da de da da cs da da da en da nb da en de da da da da da da da da da da da da da da da da nb nb da da da da nb da da en da da da da da da da da de da nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da cs cs da da da cs de da cs da cs da da en cs en da da da da cs da da en da uk da
Book me up, Scotty!: november 2015
søndag den 29. november 2015
Boganmeldelse: Alt det lys vi ikke ser af Anthony Doerr
Køb bogen hos Bogreolen.dk til 200,- DKK lige her (forudsætter medlemskab, men der er gratis prøveperiode i en uge)
Titel: All te Light We Cannot See
Dansk titel: Alt det lys vi ikke ser
Marie-Laure LeBlanc mister som seksårig synet. Hendes far, låsesmeden på det naturhistoriske museum i Paris, bygger en perfekt miniaturemodel af deres kvarter til hende, så hun kan lære at finde vej hjem. Men da Paris invaderes af tyskerne under anden verdenskrig, må far og datter flygte. Med sig har de en uvurderlig hemmelighed.
Den forældreløse Werner Pfennigs skæbne er de tyske kulminer, hvor hans far mistede livet. Men da han en dag finder en ødelagt radio, fyldes verden pludselig med muligheder. Hans evner vinder ham en plads på et eliteakademi for Hitlerjugend, men hvor store bliver omkostningerne, når Werner tvinges til at forfølge sine ambitioner?
Langt væk i den ældgamle fæstningsby Saint-Malo lytter en ensom mand med granatchok til en for længst forsvundet stemme. Han går på opdagelse i nye verdner uden nogensinde at forlade sit hus, men alligevel får hans eventyr alvorlige konsekvenser. I et Europa opslugt af krig kolliderer tilværelser uforudsigeligt.
Alt det lys vi ikke ser er et studie i, hvordan mennesker mod alle odds forsøger at finde ud af, hvad der er rigtigt og godt. En medrivende historie om mod og tvivl, en bittersød fortælling om kærlighedens væsen.
Der er altid en overhængende fare for at blive skuffet, når man læser en bog, som er blevet rost til skyerne af alle de store medie- og kulturinstanser. Jeg havde sat Alt det lys vi ikke ser op på så høj en piedestal, at jeg ikke er sikker på, at nogen bog nogensinde ville kunne indfri de forventninger, jeg sad med.
Bogen foregår før og under 2. verdenskrig, og tager udgangspunkt i to børns liv; Marie-Laure fra Paris og Werner fra Tyskland.
For mig, havde fortællingen en meget træg opstart og jeg måtte tvinge mig selv til at læse videre. Set i lyset af alle bogens flotte anmeldelser, overvejede jeg, hvad jeg manglede, siden jeg aldrig rigtig blev fanget. Jeg tror, jeg manglede mere drama, hvilket lyder helt åndssvagt, når der er tale om en fortælling, som foregår under 2. verdenskrig. Men netop fordi de to hovedpersoner, er børn da krigen så småt optrappes, skal vi langt ind i fortællingen, før de er gamle nok til at tage del i den.
Selvom jeg ikke blev helt fanget af historien, så får den alligevel mine varmeste anbefalinger. Det gør den på baggrund af sproget. Det er lykkedes Doerr at lave eventyrligt smukke beskrivelser, som rækker langt udover forestillingsbilledet. Alle mine sanser blev stimuleret og jeg lyver ikke, når jeg siger at jeg både kunne lugte sved og blod i Hitlerjugend, smage konserverede, hvide ferskner i Saint-Malo og bilde mig selv ind, at jeg slentrede op og ned ad Rue Vauborel. Ikke mindst kunne jeg levende høre radiostemmen, hvis fortællinger for børn er gennemgående i hele romanen.
De mange referencer til Jules Vernes klassikere var med til at skabe stemningen, og de blev flettet ind i fortællingen på elegant vis.
Bogen rummer noget af det smukkeste sprog, jeg nogensinde har læst, og aldrig har jeg oplevet Paris’ ånd være så levende gengivet på skrift. Alle, som sætter pris på æstetikken i sprog, og nyder den kunst det kan være at forfatte, bør læse denne bog.
Den kan købes her:
Jeg fik bogen tilsendt af Bogreolen, som er en fordelsklub for bogelskere. De tilbyder bøger, e-bøger og lydbøger til indkøbspris. De samarbejder med alle de store forlag og har de fleste nye titler. Herudover har de rigtig mange fagbøger/studiebøger. De har i hvert fald mange titler, som er relevante og/eller obligatoriske for mit studie.
Bogen kan købes via Bogreolens medlemskab til 200,- lige her.
PS man kan få en uges gratis prøveperiode, så hvis der skal købes julegave-bogpakker, så er det bare med at skynde sig ind og udnytte tilbuddet om gratis medlemskab i en uge. Herefter koster det 79,- pr. måned.
Indsendt af Maria kl. 18.44 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Bogreolen, Historie, Skønlitteratur
onsdag den 4. november 2015
Boganmeldelse: Frøken Narvik af Thorstein Thomsen
Bogen kan købes på Plusbog.dk til 119,-.
Medrivende episk fortælling om den godmodige Anne Kyllingstads kamp med kærligheden. Anne driver sammen med sin mor et lille pensionat i Narvik, da krigen bryder ud. Hun forelsker sig i den dansk-tyske soldat Christian, som gør hende gravid. Men de bliver adskilt mod krigens afslutning, da Christian havner i russisk krigsfangenskab. Fortvivlet over at have mistet sin udkårne, og i den tro, at Christian er død, rykker Anne teltpælene op og drager med sin lille søn til Danmark i håb om at starte på en frisk. Da den jævnaldrende og venlige Holger frier til hende, lægger hun låg på fortiden og takker ja. Skæbnen vil dog, at Christian en dag får sin frihed og vender hjem.
Jeg glædede mig meget til at gå i gang med Frøken Narvik. Jeg havde netop læst to krimier i træk, hvilket er lige lovlig meget krimi på én gang til mig, så jeg så frem til at læse noget andet (også selvom de begge var rigtig gode). Da Plusbog tilbød mig at læse denne roman, som endda har et historisk afsæt, kunne jeg umuligt takke nej. Jeg elsker historiske romaner og jeg har især en forkærlighed for litteratur, hvor handlingen foregår under 2. verdenskrig.
Frøken Narvik var nem at læse og den ene side tog den anden. Der var et godt flow i fortællingen og karaktererne var interessante og velbeskrevet. Jeg havde ikke de store forventninger til romanen, da jeg (troede jeg) ikke kendte forfatteren og var derfor meget åben for, hvad den havde at byde på. Af samme grund blev jeg heller ikke skuffet, men det var jeg helt sikkert blevet, hvis jeg havde forventet et stort historisk mesterværk. For det er den altså ikke og det tror jeg bestemt heller ikke er intentionen. Den er derimod en hyggebog, som jeg nød med en kop kaffe og et tæppe over mig.
Det kvindelige køn fylder langt mere end det mandlige i romanen og ofte bildte jeg mig selv ind, at forfatteren var kvinde –simpelthen fordi beskrivelserne af kvindernes tankegange og reaktionsmønstre er så autentiske, at det er svært at forestille sig, at det kommer fra en mand. De kvindelige karakterer er stærke, modige og uafhængige. Jeg tror ikke umiddelbart jeg fandt en identificerbar karakter, men jeg så helt bestemt op til kvindernes mod og deres evne til at rejse sig efter nederlag.
Frøken Narvik er bogen for dig, som trænger til et hyggeligt break i en travl hverdag.
Vi kan sikkert alle sammen huske Lotte, pigen som blev usynlig når hun trykkede på sin navle. Eller hvad med Frede, som bor i det gule hus? Begge var i hvert fald nogle af de store favoritter i min egen barndom. Og faktisk er de skabt af selvsamme forfatter, Thorstein Thomsen.
Indsendt af Maria kl. 17.17 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Dansk litteratur, Historie, Skønlitteratur
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Boganmeldelse: Alt det lys vi ikke ser af Anthony ...
Boganmeldelse: Frøken Narvik af Thorstein Thomsen
Få 60 dages gratis streaming, når du benytter koden BookmeupStream
Rejser tema. Leveret af Blogger.